ཏང་འཛུགས་སྐྱོང་དང་ཐོན་ལས་འཕེལ་རྒྱས་ཟུང་འབྲེལ་བྱས་ནས་རང་ངོས་འཕེལ་རྒྱས་ཆེས་ཆེར་མངོན་པར་བྱས་པ།ཐོན་ལས་འཕེལ་རྒྱས་དེ་ཏང་འཛུགས་སྐྱོང་གིས་གནད་སྨིན་དབུལ་སྐྱོར་ལ་སྣེ་ཁྲིད་བྱེད་པའི་ནང་དོན་གཙོ་བོར་བརྩིས་ཏེ་ཐོན་ཁུངས་བསྡུ་སྒྲིལ་གྱིས་སྣོད་བཅུད་ཞིང་འབྲོག་ལས་ཐོན་ལས་གླིང་དང་།གཙོ་གནད་རྣམ་གྲངས།དཔལ་འབྱོར་མཉམ་ལས་རྩ་འཛུགས།མི་ཐབས་ལ་བརྟེན་ནས་རྩྭ་འདེབས་པ།ནོར་ལུག་གཅིག་སྡུད་གསོ་ཚགས་དང་སྡོམ་གསོས་སོགས་ཀྱི་ཐོན་ལས་ཡག་པོ་གཉེར་ནས་འབྲོག་ཁུལ་གྱི་ཐོན་ལས་དབུལ་སྒྲོལ་བྱེད་སྟངས་ཤིག་འཚོལ་ཞིབ་བྱས་ཡོད།གྲོང་ཚོ་རེ་ལ་སྲིད་ཇུས་རེ་དང་།དུད་ཚང་རེ་ལ་འཆར་གཞི་རེ།མི་རེར་འཆར་འགོད་རེཡོད་པའི་དམིགས་ཚད་ལ་གཞིགས་ནས་གཱ་དང་ཡིག་ཚགས་བཟོ་བའི་གནས་ཚུལ་དང་ཟུང་འབྲེལ་བྱས་ཏེ་དུད་ཚང་དབུལ་པོ་དབུལ་པོར་གྱུར་རྐྱེན་དབྱེ་ཞིབ་དང་འཚོལ་མཁས་པོ་བྱས་ཏེ་དུད་ཚང་རེར་སྲིད་ཇུས་རེ་ལག་ལེན་བསྟར་ནས་འབབ་འཕར་ཐོན་ལས་རྣམ་གྲངས་དང་ཐོན་ལས་འཕེལ་རྒྱས་ཀྱི་ཐབས་ལམ་ཡག་པོ་བཙལ་བ་རེད།འདི་ལོ་རྫོང་ཡོངས་ཀྱིས་དབུལ་སྐྱོར་རྣམ་གྲངས་ལས་འགོ་བཙུགས་པར་མ་དངུལ་སྒོར་དུང་ཕྱུར་བཏང་བས་གཙོ་གནད་རྣམ་གྲངས་སྐྲུན་རིང་དཀའ་ངལ་ཡོད་པའི་མང་ཚོགས་ལ་ངལ་ནུས་ཡོང་འབབ་སྒོར་ཁྲི་རག་ཡོད།སྒེར་རྩེ་གྲོང་རྡལ་ལུང་རི་གྲོང་མི་ཨུ་ལྷན་གྱི་སྒྲིག་བཤེར་ཨུ་ཡོན།སྤྱི་ཚོགས་འགན་སྲུང་ཨུ་ཡོན་ཤེས་ནོར་གྱིས་རང་འགུལ་ངང་དཀའ་ངལ་ཡོད་པའི་མང་ཚོགས་སོ་སོའི་ཨར་ལས་རུ་ཁག་ནང་བཅུག་པས་རིམ་རྩིས་བྱས་ན་འདི་ལོ་མི་རེར་ཡོང་འབབ་སྒོར་ཁྲི་རག་རྒྱུ་རེད།རྫོང་ཡོངས་ཀྱིས་ཐོན་ལས་འཕེལ་རྒྱས་བཏང་བ་བརྒྱུད་དུད་ཚང་ཡི་མི་འབོར་དབུལ་པོ་གནད་སྨིན་དབུལ་སྒྲོལ་ཐུབ་ཡོད་པ་རེད།